The Bachelor (Ελλάδα)

Το The Bachelor (ελληνικά: Ο εργένης) ήταν τηλεοπτικό πρόγραμμα τύπου ριάλιτι, που προβλήθηκε για δυο συνεχόμενες τηλεοπτικές σεζόν (2020 και 2021) από τον τηλεοπτικό σταθμό Alpha TV στην Ελλάδα και Alpha Κύπρου στη Κύπρο. Το παιχνίδι αποτελεί την ελληνική εκδοχή του επιτυχημένου ομότιτλου αμερικάνικου ριάλιτι της "Warner Bros. International Television Production Limited".

Η ιδέα του παιχνιδιού είναι η συγκατοίκηση για μερικές εβδομάδες 20 νεαρών ανύπαντρων γυναικών σε ένα πολυτελές σπίτι όπου θα αναλώσουν το χρόνο τους, προσπαθώντας να προσελκύσουν το ενδιαφέρον του Εργένη. Νικήτρια θα αναδειχθεί η κοπέλα που ο ίδιος ο Εργένης θα υποδείξει ως εκλεκτή του.

Το ριάλιτι έχει συγκεντρώσει με αρνητικό τρόπο την προσοχή τόσο του κοινού όσο και των δημοσιογράφων, που το κατηγορούν, ανάμεσα στα άλλα για σεξισμό, μισογυνισμό, προώθηση αρνητικών στερεοτύπων, κ.ά.

Αν και την πρώτη χρονιά το παιχνίδι είχε υψηλή τηλεθέαση, τη δεύτερη τόσο τα νούμερα τηλεθέασης ήταν χαμηλά όσο και οι φωνές διαμαρτυρίας πιο έντονες που σύμφωνα με δημοσιογραφικές πηγές, ο ALPHA δεν προτίθεται να προχωρήσει σε ανανέωση του παιχνιδιού για τρίτη χρονιά, καθώς θεωρούν πως «το συγκεκριμένο project κάνει πολύ κακό στην εικόνα του σταθμού».

Οι παίκτες
Στον πρώτο κύκλο (Σεπτέμβριος - Δεκέμβριος 2020) για το ρόλο του Εργένη επιλέχθηκε ο πρώην παίκτης του ριάλιτι επιβίωσης Nomads, το οποίο είχε προβληθεί από τον τηλεοπτικό σταθμό ΑΝΤ1 το 2017, Παναγιώτης Βασιλάκος.

Ο Παναγιώτης Βασιλάκος με καταγωγή από τη Μάνη. Κατοικεί στην Αθήνα και ποο συγκεκριμένα στην Αγία Βαρβάρα. Είναι απόφοιτος της Γυμναστικής Ακαδημίας και έχει ασχοληθεί κατά καιρούς με το ποδόσφαιρο και το μόντελινγκ, ενώ τώρα ασχολείται με τις αγοραπωλησίες ακινήτων. Για κάποιο διάστημα διετέλεσε υπεύθυνος της νεολαίας του κόμματος Τελεία του Απόστολου Γκλέτσου.Παναγιώτης Βασιλάκος: Όλα όσα πρέπει να ξέρετε για τον Bachelor Για τη συμμετοχή του στο παιχνίδι έλαβε το ποσό των 100.000 ευρώ καθώς και βραχυπρόθεσμη επαγγελματική συνεργασία με τον Alpha, παρουσιάζοντας το παιχνίδι Battle of the couples.

Στον δεύτερο κύκλο (Σεπτέμβριος - Δεκέμβριος 2021) για το ρόλο του Εργένη επιλέχθηκε ο επίσης πρώην παίκτης ριάλιτι επιβίωσης, του Survivor, το οποίο προβλήθηκε από τον τηλεοπτικό σταθμό ΣΚΑΪ, Αλέξης Παππάς.

Ο Αλέξης Παππάς σπούδασε ηλεκτρολόγος - ψυκτικός αλλά ασχολήθηκε με το μόντελινγκ, συνεργαζόμενος με εταιρείες τόσο στην Ελλάδα όσο και στο εξωτερικό. Είχε πάρει επίσης μέρος και στο Just the 2 Of Us. Για τη συμμετοχή του στο Bachelor έλαβε το ποσό των 100.000 ευρώ.Αλέξης Παππάς: Ποιος είναι ο νέος Bachelor του Alpha; Η ζωή του, οι ίντριγκες και η τελευταία σχέση του

Οι παίκτριες
Οι παίκτριες επιλέγονται με βάση τους followers (ακολούθους) που έχουν στα μέσα κοινωνικής δικτύωσης και ιδιαίτερα στο Instagram.

Οι παίκτριες που τελικά θα επιλεχθούν λαμβάνουν χρηματική αποζημίωση για την παραμονή τους, όσο καιρό συμμετέχουν και όσο καιρό κρατούν τα γυρίσματα. Οι περισσότερες πηγές κάνουν λόγο για 200 έως 500 ευρώ την εβδομάδα για κάθε συμμετέχουσα. Σύμφωνα με τους δημοσιογράφους πέρα από την χρηματική αποζημίωση, οι συμμετέχουσες φαίνεται ότι εξαργυρώνουν την συμμετοχή τους και με άλλους τρόπους, όπως με την αναγνωρισιμότητα το ονόματός τους, την αύξηση των ακολούθων τους στα μέσα κοινωνικής δικτύωσης, και την επιλογή τους από εταιρείες για διαφημίσεις προϊόντων. Πολλές συμμετέχουσες προωθούν και τις δικές τους επιχειρηματικές δραστηριότητες.

Κριτική
Η αρνητική κριτική που έχει δεχτεί το προϊόν εστιάζεται πρωτίστως στο θέμα του τρόπου αντιμετώπισης των γυναικών. Οι περισσότεροι δημοσιογράφοι βλέπουν να αναβιώνουν αρνητικά στερεότυπα περί γυναικών, που υποβίβαζαν το γυναικείο φύλο επί δεκαετίες. «Είκοσι γυναίκες, έτοιμες να ξεπεράσουν κάθε έννοια αυτοσεβασμού, αυτοεκτίμησης και οτιδήποτε σε «αυτο-», προκειμένου να κατακτήσουν την καρδιά (;) του πρώτου Έλληνα bachelor. Επί μία ώρα, παρακολουθούμε - στην ουσία - μια αρένα, στην οποία «ρίχνονται» νέες γυναίκες, πρόθυμες να εξευτελιστούν για να αποκτήσουν τα 15 λεπτά (και παραπάνω εν προκειμένω) δημοσιότητας που τους αναλογούν.»The Bachelor: Αμηχανία, το λιγότερο που ένιωσα βλέποντας το ριάλιτι

Οι φεμινιστικές ομάδες και συγκεκριμένα η «Ένωση Γυναικών Ελλάδας», στην διαμαρτυρία που έστειλαν στο ΕΣΡ, κάνουν λόγο για τους κινδύνους που ενέχει η εξοικείωση με «τον ανταγωνισμό και την αλληλοεξόντωση, τον ρατσισμό, τον σεξισμό, την κουλτούρα της βίας και του βιασμού.»The Bachelor

Αλλά και τα μέσα κοινωνικής δικτύωσης αντέδρασαν στο μήνυμα που προωθεί το τηλεπαιχνίδι. Συγκεκριμένα, μέσω της ηλεκτρονικής πλατφόρμας AVAAZ συγκεντρώνονται υπογραφές (25.000 μέχρι τώρα) υποστήριξης του αιτήματος για διακοπή της εκπομπής.Να καταργηθεί το Bachelor

Ωστόσο αναφορές υπάρχουν και για το (κακό) σενάριο, την υποβάθμιση και κακοποίηση της ελληνικής γλώσσας, την χαμηλή αισθητική, και την γελοιοποίηση του ρόλου και των δυο φύλων.Κινδυνεύουν οι γυναίκες από το Bachelor και τον Αλέξη Παππά; Ε, όχι δα!

Παραπομπές

Κατηγορία:Ελληνικές ψυχαγωγικές τηλεοπτικές εκπομπές
Κατηγορία:Ελληνικά ριάλιτι σόου του Alpha